42000A1215(01)



ACORD INTERN

între reprezentații guvernelor statelor membre reuniți în cadrul Consiliului privind finanțarea și gestionarea ajutoarelor comunitare în cadrul Protocolului financiar la Acordul de parteneriat între statele din Africa, zona Caraibelor și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE

REPREZENTANȚII GUVERNELOR STATELOR MEMBRE ALE COMUNITĂȚII EUROPENE REUNIȚI ÎN CADRUL CONSILIULUI,

având în vedere Tratatul de instituire a Comunității Europene,

întrucât:

După consultarea Comisiei și a băncii,

AU CONVENIT CELE CE URMEAZĂ:

CAPITOLUL I

RESURSE FINANCIARE

Articolul 1

Resursele celui de-al 9-lea FED

(1) Statele membre instituie al nouălea Fond European de Dezvoltare (2000), denumit în continuare „al 9-lea FED”.

(2) Al 9-lea FED este compus din:

(3) Veniturile acumulate din dobânzi la creditele menționate în alineatul (2) din prezentul articol depuse la agenții plătitori din Europa menționați la articolul 37 alineatul (1) din anexa IV la Acordul ACP-CE sunt creditate în unul sau mai multe conturi bancare deschise în numele Comunității și sunt utilizate în conformitate cu dispozițiile articolului 10.

(4) În cazul în care un nou stat aderă la Comunitate, alocarea contribuțiilor prevăzute în alineatul (2) litera (a) se modifică printr-o decizie a Consiliului, hotărând în unanimitate pe baza unei propuneri a Comisiei.

(5) Resursele financiare pot fi modificate, de asemenea, printr-o decizie a Consiliului, hotărând în unanimitate, în conformitate cu articolul 62 alineatul (2) din Acordul de parteneriat ACP-CE.

Articolul 2

Resurse rezervate statelor ACP

(1) Din suma totală stabilită la articolul 1 alineatul (2) litera (a), o sumă de până la 13 500 milioane EUR este rezervată statelor ACP și alocată după cum urmează:

(2) Din suma de 13 500 milioane EUR prevăzută în alineatul (1), o sumă de 1 000 milioane EUR poate fi deblocată doar după o revizuire a rezultatelor efectuată de Consiliu în 2004, pe baza unei propuneri a Comisiei. În cazul în care sunt deblocate, aceste resurse sunt distribuite, în funcție de necesități, în conformitate cu pachetele menționate în alineatul (1) literele (a), (b) și (c).

(3) Înainte de expirarea celui de-al 9-lea FED, statele membre evaluează, în conformitate cu alineatul (7) din Protocolul financiar la Acordul ACP-CE și împreună cu statele ACP, gradul de realizare a angajamentelor și decontărilor. Nevoia de noi resurse pentru sprijinirea cooperării financiare este stabilită în lumina acestei evaluări și ea ține seama pe deplin de resursele necontractate și care nu au fost decontate în cadrul celui de-al 9-lea FED.

(4) Înainte de expirarea celui de-al 9-lea FED, statele membre stabilesc o dată după care fondurile celui de-al 9-lea FED nu mai pot fi contractate.

Articolul 3

Resurse rezervate TTPM

(1) Suma totală a asistenței financiare alocate TTPM de către Comunitate sub formă de subvenții din suma totală prevăzută la articolul 1 alineatul (2) litera (a) este de 175 milioane EUR, din care 155 milioane EUR sub formă de subvenții și 20 milioane EUR în cadrul facilității de investiție. Normele care reglementează punerea în aplicare a acestei asistențe sunt stabilite în Decizia Consiliului privind asocierea TTPM cu Comunitatea, adoptată în temeiul articolului 187 din tratat.

(2) În cazul în care o TTPM devine independentă și aderă la Acordul ACP-CE, sumele prevăzute în alineatul (1) din prezentul articol se reduc, iar cele prevăzute la articolul 2 litera (a) punctul (i) sunt suplimentate în mod corespunzător, printr-o decizie a Consiliului, hotărând în unanimitate la propunerea Comisiei.

Articolul 4

Resurse rezervate pentru costurile legate de punerea în aplicare

O sumă de 125 milioane EUR este rezervată pentru finanțarea costurilor legate de punerea în aplicare angajate de Comisie în cadrul Acordului ACP-CE. Această sumă este utilizată în conformitate cu principiile stabilite la articolul 10 din prezentul acord, împreună cu resursele prevăzute la articolul 1 alineatul (3) din prezentul acord.

Articolul 5

Împrumuturi din resursele proprii ale băncii

(1) La suma stabilită la articolul 1 alineatul (2) se adaugă o sumă de până la 1 720 milioane EUR sub forma unor împrumuturi acordate de bancă din propriile sale resurse. Aceste resurse sunt alocate în scopurile stabilite în anexa II la Acordul ACP-CE și în decizia în vigoare a Consiliului adoptată în temeiul articolului 187 din tratat în ceea ce privește TTPM (denumită în continuare „decizie”), în conformitate cu condițiile prevăzute de statutele sale și de dispozițiile relevante ale modalităților și condițiilor de finanțare a investițiilor stabilite în anexa și în decizia menționate anterior.

(2) Aceste împrumuturi sunt alocate după cum urmează:

Articolul 6

Garanție față de bancă

(1) Statele membre se angajează să acționeze ca garant pentru bancă, renunțând la orice beneficiu de discuțiune și în funcție de contribuțiile lor la capitalul acesteia, pentru toate angajamentele financiare care decurg, pentru persoanele care iau împrumuturi, din contractele de împrumut încheiate de bancă din resurse proprii în temeiul articolului 1 din anexa II la Acordul ACP-CE și în temeiul dispozițiilor corespunzătoare ale deciziei.

(2) Garanția menționată în alineatul (1) este limitată la 75 % din valoarea totală a creditelor deschise de bancă în cadrul tuturor contractelor de împrumut; ea se aplică pentru acoperirea tuturor riscurilor.

(3) Angajamentele care decurg din alineatul (1) fac obiectul unor contracte de garanție între fiecare stat membru și bancă.

Articolul 7

Operațiuni gestionate de bancă în cadrul FED anterioare

(1) Plățile efectuate băncii în contul împrumuturilor speciale acordate statelor ACP, TTPM și departamentelor franceze de peste mări, împreună cu sumele încasate și veniturile din operațiunile cu capital de risc, realizate în cadrul FED anterioare sunt creditate statelor membre în funcție de contribuțiile lor la cel de-al 9-lea FED din care provin sumele, cu excepția cazului în care Consiliul decide în unanimitate, la propunerea Comisiei, să le transforme în rezerve sau să le aloce altor scopuri.

(2) Comisioanele datorate băncii pentru gestionarea împrumuturilor și pentru operațiunile menționate în alineatul (1) sunt deduse în avans din aceste sume.

Articolul 8

Operațiuni gestionate de bancă în cadrul celui de-al 9-lea FED

(1) Sumele încasate și veniturile primite de bancă din operațiuni efectuate în cadrul facilității de investiție sunt utilizate pentru alte operațiuni în cadrul facilității, în conformitate cu articolul 3 din anexa II la acord și după deducerea cheltuielilor excepționale și a datoriilor care decurg din facilitate.

(2) Banca este remunerată, pe baza unei formule de acoperire integrală a costurilor, pentru gestionarea operațiunilor în cadrul facilității de investiție. Consiliul decide, cu majoritatea calificată prevăzută la articolul 21 din prezentul acord și la propunerea Comisiei elaborate în acord cu banca, în privința resurselor și mecanismelor de remunerare a băncii. Modalitățile acestei decizii sunt incluse în acordul prin care banca se angajează să efectueze aceste operațiuni.

Articolul 9

Costuri legate de punerea în aplicare a resurselor celui de-al 9-lea FED

(1) Resursele prevăzute la articolul 4 din prezentul acord, împreună cu resursele menționate la articolul 1 alineatul (3) sunt utilizate pentru acoperirea costurilor administrative și financiare care decurg din punerea în aplicare a resurselor celui de-al 9-lea FED. Comisia utilizează aceste resurse în următoarele scopuri:

Această asistență nu este alocată sarcinilor fundamentale ale serviciului public european, adică personalului permanent al Comisiei.

(2) Comisia prezintă Comitetului FED prevăzut la articolul 21, denumit în continuare „Comitet FED”, propuneri financiare anuale globale privind utilizarea acestor resurse, propuneri care includ un raport privind activitățile din anul anterior. Comitetul FED emite un aviz privind aceste propuneri de finanțare, în conformitate cu procedura prevăzută la articolul 27.

(3) Cu toate acestea, la propunerea Comisiei, Consiliul poate hotărî, cu majoritatea calificată prevăzută la articolul 21, să utilizeze resursele menționate de prezentul articol în alte scopuri decât cele prevăzute în alineatul (1).

Articolul 10

Contribuții la al 9-lea FED

(1) În fiecare an, ținând seama de cerințele de previziune ale băncii privind gestionarea și operațiunile facilității de investiție, Comisia întocmește și transmite Consiliului, până 15 octombrie, o situație a plăților care trebuie efectuate în următorul exercițiu financiar și un calendar al apelurilor de contribuții. Comisia justifică suma solicitată pe baza capacității sale de a aloca efectiv nivelul propus de resurse. Consiliul hotărăște în această privință cu majoritatea calificată prevăzută la articolul 21, precum și în privința fiecărui apel de contribuții prevăzut.

(2) În ceea ce privește fondurile transferate în al 9-lea FED din FED anterioare în conformitate cu articolul 1 alineatul (2) litera (b), contribuțiile fiecărui stat membru se calculează în funcție de contribuția fiecărui stat membru la FED respectiv.

(3) Împreună cu estimările sale anuale privind contribuțiile, Comisia trimite Consiliului estimările sale referitoare la angajamentele și decontările pentru fiecare din cei patru ani următori anului corespunzător apelului de contribuții. Calendarul este aprobat și revizuit anual de Consiliu.

(4) În cazul în care contribuțiile se dovedesc insuficiente pentru a satisface nevoile efective ale celui de-al 9-lea FED în exercițiul financiar în cauză, Comisia prezintă propuneri de plăți suplimentare Consiliului, care adoptă o decizie, cât mai curând posibil, cu majoritatea calificată prevăzută la articolul 21.

(5) Modalitățile de plată a contribuțiilor statelor membre sunt stabilite de Regulamentul financiar prevăzut la articolul 31.

CAPITOLUL II

COMPETENȚE ALE COMISIEI ȘI ALE BĂNCII EUROPENE DE INVESTIȚII

Articolul 11

Execuția financiară a proiectelor și programelor

(1) Comisia asigură execuția financiară a operațiunilor efectuate cu resursele sub formă de subvenții, altele decât subvenții la dobândă. Comisia efectuează plățile în conformitate cu Regulamentul financiar prevăzut la articolul 31.

(2) Banca gestionează în numele Comunității facilitatea de investiție și conduce operațiunile aferente, în conformitate cu normele stabilite în Regulamentul financiar prevăzut la articolul 31. În acest context, banca acționează în numele Comunității și pe riscul acesteia. Drepturile care rezultă din aceste operațiuni, în special drepturi în calitate de creditor sau de proprietar, revin statelor membre.

(3) Banca realizează execuția financiară a operațiunilor efectuate prin intermediul împrumuturilor din resursele proprii, însoțite după caz de subvențiile la rata dobânzii acordate din resursele de subvenție ale fondului.

(4) În cazul programelor sau proiectelor cofinanțate de statele membre sau de agențiile lor însărcinate cu execuția și care respectă prioritățile stabilite în Strategiile de cooperare statală menționate în capitolul III, atât Comisia, cât și banca pot transfera statelor membre sau agențiilor lor însărcinate cu execuția responsabilitatea gestionării fondurilor Uniunii Europene. Cu toate acestea, transparența contribuției Uniunii Europene trebuie să fie pe deplin asigurată. Comisia furnizează compensații financiare pentru sarcina administrativă asumată.

Articolul 12

Cerințe de monitorizare și raportare în ceea ce privește progresul înregistrat în punerea în aplicare a asistenței în cadrul celui de-al 9-lea FED

(1) Comisia și banca monitorizează, fiecare în măsura în care o privește, utilizarea de către statele ACP, TTPM și alți beneficiari ai asistenței acordate în cadrul celui de-al 9-lea FED și punerea în aplicare a proiectelor finanțate prin al 9-lea FED, acordând o atenție specială obiectivelor relevante menționate la articolele 55 și 56 din Acordul ACP-CE și în dispozițiile corespunzătoare ale deciziei.

(2) Banca informează periodic Comisia cu privire la punerea în aplicare a proiectelor finanțate din resursele celui de-al 9-lea FED pe care le administrează, urmând procedurile stabilite în orientările operaționale ale facilității de investiție. Comisia și banca asigură coordonarea și cooperarea strânsă în sprijinirea dezvoltării sectorului privat în statele ACP.

(3) În temeiul articolelor 17, 18 și 19, Comisia și banca furnizează statelor membre, reunite în Comitetul FED, informații privind punerea în aplicare operațională, la nivel național și regional, a resurselor alocate din al 9-lea FED. Aceste informații se referă, de asemenea, la operațiunile finanțate în cadrul facilității de investiție.

(4) În conformitate cu articolul 2 alineatele (2) și (3) din prezentul acord, Comisia prezintă Consiliului o propunere de revizuire completă a rezultatelor care trebuie efectuată de Consiliu în 2004. Această revizuire evaluează în special gradul de realizare a angajamentelor și decontărilor.

Articolul 13

Evaluări

(1) Comisia și banca veghează, fiecare în ceea ce o privește, ca impactul și calitatea asistenței financiare finanțate din al 9-lea FED să fie evaluate riguros de evaluatori independenți în ceea ce privește principalele sectoare, teme și instrumente.

(2) Fără să aducă atingere evaluărilor principalelor sectoare, teme și instrumente menționate în alineatul (1), proiectele individuale pot fi evaluate de evaluatori independenți de la caz la caz. Evaluările proiectelor pot fi efectuate la inițiativa Comisiei și pot fi indicate în propunerea de finanțare. De asemenea, statele membre pot solicita o evaluare a unui proiect în cazul în care propunerea de finanțare este discutată în Comitetul FED.

(3) Toate evaluările se efectuează în conformitate cu cele mai bune practici de evaluare, inclusiv cu criteriile de evaluare și „Principiile pentru evaluarea asistenței pentru dezvoltare” stabilite de Comitetul de asistență pentru dezvoltare al OCDE.

(4) Comitetul FED este notificat în privința finalizării evaluării, care poate fi discutată ulterior, în temeiul articolului 28 litera (c), de Comitetul FED. Rezultatele evaluărilor sunt luate în considerare în procesul de revizuire la mijloc de termen și la sfârșit de termen a strategiilor de cooperare prevăzută la articolul 18.

CAPITOLUL III

PROGRAMARE

Articolul 14

Programarea asistenței

(1) Procesul de programare a asistenței acordate fiecărui stat ACP se realizează în conformitate cu articolele 1-5 din anexa IV la Acordul ACP-CE.

(2) Procesul de programare a sprijinului pentru cooperare și integrare regională a statelor ACP se realizează în conformitate cu articolele 6-14 din anexa IV la Acordul ACP-CE.

(3) Programarea în acest sens înseamnă, în special:

Articolul 15

Strategii de cooperare statală (SCS) și programe orientative

(1) La începutul procesului de programare, Comisia pregătește, împreună cu statele ACP în cauză și după consultarea băncii, Strategia de cooperare statală (SCS) și programul orientativ aferent la fața locului.

(2) Pregătirea SCS are loc în coordonare cu reprezentanții statelor membre din statul ACP respectiv. Această coordonare:

(3) Coordonarea la fața locului accentuează evaluarea comună a nevoilor și rezultatelor, precum și analiza sectorială și prioritățile. Exercițiul de coordonare veghează ca SCS și programul orientativ să fie coerente cu inițiativele naționale, precum Documente de strategie pentru reducerea sărăciei și Cadrul general de dezvoltare, în cazul în care acest dialog există.

(4) Sprijinul comunitar sub formă de subvenții se concentrează pe un număr limitat de sectoare prioritare și asigură complementaritatea cu operațiunile finanțate de statul ACP însuși, de statele membre și de alți donatori.

(5) Fiecare SCS, inclusiv proiectul său de program orientativ, este redactată într-un singur document. Acest document face obiectul unui schimb de opinii între statele membre și Comisie în cadrul Comitetului FED. În conformitate cu articolul 4 alineatul (3) și cu articolul 5 alineatul (4) din anexa IV la Acordul ACP-CE, programul orientativ include operațiuni specifice și clar identificate pentru atingerea obiectivelor și a scopurilor, în special cele care pot fi contractate înainte de următoarea revizuire. Programul orientativ include, de asemenea, indicatori de impact și angajamente în materie de politică sectorială, precum și un calendar de punere în aplicare și de revizuire a programului orientativ, inclusiv a angajamentelor și decontărilor referitoare la resurse.

Banca participă la acest schimb de opinii. Comitetul FED emite un aviz în privința conținutului documentului, în conformitate cu procedura prevăzută la articolul 27.

(6) Programul orientativ este adoptat ulterior de comun acord de Comisie și de statul ACP respectiv și, după adoptare, este obligatoriu atât pentru Comunitate, cât și pentru statul în cauză. SCS finalizată și programul său orientativ sunt transmise ulterior Comitetului FED pentru informare.

În cazul în care SCS și programul orientativ pentru care Comitetul FED a emis un aviz sunt modificate în mod semnificativ înainte de semnarea lor cu statul ACP în cauză, SCS și programul orientativ revizuite sunt înaintate Comitetului FED menționat anterior pentru un nou aviz.

(7) Comisia, banca și statele membre adoptă toate măsurile necesare, în special în ceea ce privește procesul de schimb de opinii prevăzut în alineatul (5) din prezentul articol, pentru a asigura elaborarea SCS și a programului orientativ aferent în cel mai scurt termen. În afara cazurilor excepționale, procesul se finalizează în termen de 12 luni de la semnarea Acordului de parteneriat.

Articolul 16

Alocarea resurselor

La începutul procesului de programare menționat la articolele 1 și 8 din anexa IV la Acordul ACP-CE, Comisia stabilește, pe baza criteriilor identificate la articolele 3 și 9 din anexa IV la Acordul ACP-CE, alocarea orientativă din resursele detaliate la articolul 2 alineatul (1) litera (a) punctul (i) și articolul 2 alineatul (1) litera (b) pentru fiecare țară și regiune ACP pe care se bazează procesul de programare. Cele două elemente ale alocării către fiecare țară menționată la articolul 3 alineatul (2) din anexa IV la Acordul de parteneriat ACP-CE sunt identificate în acest context. Comisia informează Comitetul FED în legătură cu aceste alocări, precum și în legătură cu orice dispoziție adoptată în conformitate cu articolul 3 alineatul (4) din anexa IV.

Comitetul FED emite un aviz, în conformitate cu procedura prevăzută la articolul 27, privind metoda utilizată în aplicarea criteriilor generale ale alocării resurselor, așa cum este prezentată de Comisie.

Articolul 17

Revizuirea anuală a programelor orientative

(1) În conformitate cu articolul 5 alineatul (4) din anexa IV la Acordul ACP-CE, revizuirea anuală operațională a fiecărui program orientativ este efectuată de Comisie împreună cu fiecare stat ACP și în strânsă coordonare cu statele membre. Banca este consultată în probleme legate de operațiunile sale și de cele ale facilității de investiție.

(2) Această revizuire anuală a fiecărui program este realizată în termen de 60 de zile. Comisia, banca și statele membre iau toate măsurile necesare, în special în ceea ce privește procesul de schimb de opinii menționat în alineatul (3) din prezentul articol, pentru a asigura respectarea acestui termen.

(3) În perioada de 60 de zile, Comitetul FED dezbate revizuirea anuală pe baza unui document care trebuie prezentat de Comisie.

(4) Revizuirea anuală este finalizată de Comisie și de statul ACP în cauză. Rezultatele finale ale revizuirii anuale sunt comunicate Comitetului FED pentru informare.

Articolul 18

Revizuiri la mijloc de termen și la sfârșit de termen ale SCS

(1) La mijlocul și la sfârșitul perioadei de aplicare a Protocolului financiar, procesul de revizuire este extins, în conformitate cu procesul prevăzut la articolul 5 alineatul (6) și la articolul 11 din anexa IV la Acordul ACP-CE, pentru a include o revizuire și o adaptare a SCS și a programului orientativ pentru următorii cinci ani. Aceste revizuiri constituie parte integrantă a procesului de programare și includ, ca element esențial, o evaluare a impactului cooperării de dezvoltare a Comunității în raport cu obiectivele și indicatorii stabiliți în SCS.

Revizuirile de mijloc și de sfârșit de termen pentru fiecare stat ACP sunt efectuate de Comisie și de statul ACP în cauză în strânsă coordonare cu statele membre reprezentate în statul ACP respectiv. Banca este consultată în probleme legate de operațiunile sale și de cele ale facilității de investiție.

(2) Revizuirile de mijloc și de sfârșit de termen pot determina Comisia să propună o revizuire a alocării resurselor pe următorii 5 ani, în lumina nevoilor și rezultatelor curente ale statului ACP în cauză.

(3) Revizuirile de mijloc și de sfârșit de termen ale aplicării Protocolului financiar, inclusiv posibila revizuire a resurselor alocate, sunt finalizate în termen de 90 de zile. Comisia, banca și statele membre iau toate măsurile necesare, în special în ceea ce privește procesul de emitere a avizului de către Comitetul FED menționat în alineatul (4), pentru a asigura respectarea termenelor acestor revizuiri.

(4) În perioada prevăzută pentru revizuirile de mijloc și de sfârșit de termen, Comitetul FED emite un aviz în conformitate cu articolul 27, pe baza unui document care trebuie prezentat de Comisie, privind:

Articolul 19

Programe regionale

(1) Pregătirea Strategiei de cooperare regională (SCR) și a programului orientativ aferent este realizată de Comisie și de organizația sau organizațiile regionale mandatate corespunzător sau, în absența unui astfel de mandat, de responsabilii naționali cu autorizarea finanțării ai statelor ACP din regiunea respectivă. În cazul în care a fost numit un responsabil regional cu autorizarea finanțării, pregătirea SCR și a programului său orientativ este realizată în colaborare cu statele membre.

(2) Această coordonare implică banca în probleme legate de operațiunile sale și de cele ale facilității de investiție.

(3) SCR și proiectul său de program orientativ sunt prezentate într-un singur document. Acest document face obiectul unui schimb de opinii între statele membre și Comisie în cadrul Comitetului FED. Comitetul FED emite un aviz privind proiectul de SCR și programul său orientativ, în conformitate cu procedura prevăzută la articolul 27 și ținând seama de dispozițiile articolului 23 alineatul (1) din prezentul acord.

(4) Programul orientativ este adoptat ulterior de comun acord de Comisie și de organizația sau organizațiile regionale mandatate corespunzător sau, în absența unei organizații regionale mandatate corespunzător, de responsabilii naționali cu autorizarea finanțării ai statelor ACP din regiunea respectivă. După adoptare, programul orientativ este obligatoriu atât pentru Comunitate, cât și pentru aceste state.

(5) Revizuirile la mijlocul termenului și la sfârșitul termenului ale SCR și ale programului orientativ sunt efectuate în conformitate cu articolul 11 din anexa IV la Acordul ACP-CE. În timpul procesului de revizuire, Comitetul FED emite un aviz în conformitate cu dispozițiile articolului 27 pe baza unui document de sinteză prezentat de Comisie. În urma deliberărilor comitetului menționat anterior, procesul de revizuire este finalizat între Comisie și organizația sau organizațiile regionale mandatate corespunzător sau, în absența unui astfel de mandat, de responsabilii naționali cu autorizarea finanțării ai statelor ACP din regiunea respectivă. Rezultatele finale ale revizuirii sunt prezentate sub forma unui rezumat și sunt transmise Comitetului FED pentru informare.

(6) Revizuirile de mijloc și de sfârșit de termen pot include o revizuire a alocării resurselor, în lumina nevoilor și rezultatelor curente ale regiunii ACP respective.

Articolul 20

Revizuiri în condiții excepționale

În condițiile excepționale prevăzute la articolele 72 și 73 din Acordul ACP-CE, revizuirea SCS poate fi efectuată fie la cererea statului ACP în cauză, fie la cererea Comisiei. În aceste cazuri, se aplică procedura de revizuire prevăzută la articolul 18 din prezentul acord, ținând seama, după caz, de dispozițiile articolului 3 alineatul (4) din anexa IV la Acordul ACP-CE.

CAPITOLUL IV

PROCEDURI DE LUARE A DECIZIILOR

Articolul 21

Comitetul Fondului European de Dezvoltare

(1) Se instituie la Comisie un comitet (denumit în continuare „Comitetul FED”) compus din reprezentanți ai guvernelor statelor membre, pentru resursele Fondului European de Dezvoltare pe care îl administrează Comisia. Comitetul FED este prezidat de un reprezentant al Comisiei, iar secretariatul său este asigurat de Comisie. Un reprezentant al băncii participă la lucrările sale.

(2) Consiliul, hotărând în unanimitate, adoptă regulamentul de procedură al Comitetului FED.

În cadrul Comitetului FED, voturile statelor membre sunt ponderate după cum urmează:

(4) Comitetul FED hotărăște cu o majoritate calificată de 145 voturi, exprimând un vot favorabil din partea a cel puțin opt state membre.

(5) Ponderările stabilite în alineatul (3) și majoritatea calificată prevăzută în alineatul (4) sunt modificate printr-o decizie a Consiliului, hotărând în unanimitate, în cazul prevăzut la articolul 1 alineatul (4).

Articolul 22

Competențele Comitetului FED

(1) Comitetul FED își concentrează activitatea pe aspecte de fond ale cooperării pentru dezvoltare la nivel național și regional. Din motive de coerență, coordonare și complementaritate, el monitorizează punerea în aplicare a strategiilor de dezvoltare adoptate de Comunitate și de statele sale membre.

(2) Sarcinile comitetului cuprind trei niveluri:

Articolul 23

Programare, identificare, complementaritate și coerență

(1) În ceea ce privește programarea, comitetul:

(2) De asemenea, comitetul examinează coerența și complementaritatea între ajutoarele comunitare și ajutoarele statelor membre. Pentru a asigura transparența și coerența între operațiunile de cooperare și pentru îmbunătățirea complementarității între acțiunile comunitare și ajutoarele bilaterale, Comisia comunică statelor membre și reprezentanților lor la fața locului fișele de identificare a proiectelor în termen de o lună de la adoptarea deciziei de evaluare a acestora. Aceste fișe sunt actualizate periodic și sunt trimise Comitetului FED, statelor membre și reprezentanților acestora pe loc.

(3) Din motive de complementaritate, fiecare stat membru informează în mod sistematic Comisia în legătură cu activitățile de cooperare pe care le desfășoară sau pe care intenționează să le desfășoare, în fiecare țară în parte. Informațiile privind ajutoarele bilaterale sunt furnizate în momentul stabilirii primei SCS și sunt actualizate cel puțin cu ocazia revizuirii anuale.

Articolul 24

Propuneri de finanțare în privința cărora Comitetul FED emite un aviz

(1) Comitetul FED emite un aviz, în conformitate cu procedura prevăzută la articolul 27, privind:

(2) Propunerile de finanțare cu o valoare:

(3) Fără să solicite în prealabil avizul Comitetului FED, Comisia este autorizată să aprobe operațiunile cu o valoare mai mică sau egală cu 8 milioane EUR și reprezentând mai puțin de 25 % din programul orientativ. Fiecare stat membru poate solicita ca operațiunile aprobate direct de Comisie să fie dezbătute la o reuniune ulterioară a Comitetului FED. Pentru operațiunile cu o valoare:

(4) De asemenea, Comisia este autorizată să aprobe, fără să solicite avizul Comitetului FED, angajamentele suplimentare necesare acoperirii depășirilor estimate sau efective ale bugetului unui proiect sau program menționat în alineatul (1) literele (a) și (b), în cazul în care depășirea sau suma suplimentară necesară nu depășește 20 % din angajamentul inițial fixat în decizia de finanțare și/sau 5 milioane EUR și nu duce la o modificare substanțială a proiectului.

(5) Propunerile de finanțare prevăzute în alineatul (1) și în alineatul (3) litera (a) precizează în special:

Propunerile de finanțare specifică precizează, de asemenea, procedurile și calendarul de punere în aplicare, precum și indicatorii cheie utilizați pentru evaluarea realizării obiectivelor și rezultatelor scontate. De asemenea, ele indică modul în care lecțiile învățate din experiențele și programele anterioare au contribuit la dezvoltarea programului și au fost luate în considerare în acesta și modul în care este organizată coordonarea între donatori în țara sau țările respective.

Articolul 25

Finanțarea asistenței de urgență din Fondul European de Dezvoltare

(1) Asistența umanitară și de urgență este acordată în conformitate cu articolele 72 și 73 din Acordul ACP-CE și cu articolul corespunzător din decizie. În cazul în care nu este disponibilă finanțarea din buget, această asistență poate fi finanțată din resursele celui de-al 9-lea FED menționate la articolul 2 alineatul (1) litera (a) punctul (i).

(2) Dificultățile sociale, economice și umanitare grave, subite și imprevizibile, cu caracter excepțional rezultate din calamități naturale, crize provocate de om, precum războaie și alte conflicte sau de circumstanțe extraordinare cu efecte comparabile pot fi considerate cazuri de urgență specială. În aceste cazuri, Comisia este autorizată să adopte decizii în mod direct, pentru o valoare de până la 10 milioane EUR. Această asistență este limitată la o aplicare pe o perioadă maximă de șase luni.

(3) Pentru operațiunile de urgență specială, Comisia

Articolul 26

Autorizări globale

(1) În urma procedurilor prevăzute pentru propunerile de finanțare la articolul 24 alineatele (1) și (3) și pentru a accelera aceste proceduri, Comisia poate aproba, după o evaluare calitativă și cantitativă, autorizări globale referitoare la sumele totale pentru activitățile menționate la articolul 16 alineatul (7) din anexa IV.

(2) Autorizările globale pot fi utilizate, de asemenea, pentru subvențiile la rata dobânzii, sub rezerva dispozițiilor articolului 30.

(3) Aceste propuneri de finanțare trebuie să precizeze obiectivele și, după caz, impactul scontat al contribuției comunitare, durabilitatea activităților, experiența anterioară și evaluările prealabile, precum și coordonarea cu alți donatori.

Articolul 27

Procedura de luare a deciziilor

(1) În cazul în care Comitetului FED i se solicită să emită un aviz, Comisia prezintă comitetului un proiect al măsurilor care trebuie adoptate.

(2) Comitetul FED emite un aviz în conformitate cu dispozițiile articolului 21 și în conformitate cu regulamentul său de procedură prevăzut la articolul 21 alineatul (2).

(3) Atunci când Comitetul FED emite un aviz, Comisia adoptă măsuri care se aplică imediat. În cazul în care Comisia decide să se îndepărteze de avizul emis de Comitetul FED sau în cazul în care comitetul nu a emis un aviz favorabil, Comisia fie își retrage propunerea, fie trimite propunerea Consiliului, cât mai curând posibil. Consiliul hotărăște în conformitate cu aceeași procedură de vot ca și Comitetul FED într-un termen care, în general, nu poate depăși două luni.

(4) În cazul în care măsura trimisă de Comisie Consiliului constă dintr-o propunere de finanțare prevăzută la articolul 24 alineatul (1) sau o autorizare globală menționată la articolul 26, statul sau statele ACP în cauză sunt notificate în conformitate cu articolul 16 din anexa IV la Acordul de parteneriat ACP-CE. În aceste cazuri, Comunitatea nu adoptă o decizie finală înainte de expirarea perioadei de 60 de zile menționate la articolul 16 alineatul (5) din anexa IV la Acordul de parteneriat ACP-CE.

Articolul 28

Monitorizarea punerii în aplicare

În ceea ce privește monitorizarea punerii în aplicare a cooperării, Comitetul FED dezbate:

CAPITOLUL V

COMITETUL FACILITĂȚII DE INVESTIȚIE

Articolul 29

Comitetul facilității de investiție

(1) Sub auspiciile băncii, se instituie un comitet (denumit în continuare „Comitetul FI”) compus din reprezentanți ai guvernelor statelor membre și un reprezentant al Comisiei. Fiecare guvern desemnează un reprezentant și un supleant. Comisia procedează în același mod pentru reprezentantul său. Pentru menținerea continuității, președintele Comitetului FI este ales de membrii Comitetului FI și dintre aceștia pe o perioadă de doi ani. Banca asigură secretariatul comitetului și serviciile de sprijin. Participă la vot doar membrii Comitetului FI desemnați de statele membre sau supleanții lor.

(2) Consiliul, hotărând în unanimitate, adoptă regulamentul de procedură al Comitetului FI pe baza unei propuneri elaborate de bancă după consultarea Comisiei.

(3) Comitetul FI hotărăște cu majoritate calificată. Ponderarea voturilor este cea prevăzută la articolul 21.

(4) Comitetul FI se întrunește de cel puțin patru ori pe an. Pot fi convocate reuniuni suplimentare la cererea băncii sau a membrilor comitetului, în conformitate cu regulamentul de procedură. De asemenea, Comitetul FI poate emite un aviz prin procedură scrisă privind aspectele menționate la articolul 30 alineatul (2).

Articolul 30

Competențele Comitetului FI, ale băncii și ale Comisiei

(1) Comitetul FI aprobă:

(2) De asemenea, Comitetul FI emite un aviz privind:

(3) Băncii îi revine responsabilitatea de a prezenta Comitetului FI în timp util orice probleme care necesită o aprobare sau un aviz al Comitetului FI, în conformitate cu alineatele (1) și (2) din prezentul articol. Orice propunere prezentată comitetului pentru un aviz este redactată în conformitate cu criteriile și principiile relevante stabilite în orientările operaționale.

(4) Banca și Comisia cooperează strâns și, după caz, își coordonează operațiunile. În special:

Comisia este considerată că a emis un aviz favorabil privind o propunere sau că a aprobat o propunere, în cazul în care ea nu notifică un aviz negativ privind o astfel de propunere în termen de două săptămâni de la prezentarea propunerii. În cazul în care avizul Comisiei este necesar pentru o propunere în conformitate cu punctul 2 (b), banca își prezintă cererea sub forma unui scurt memorandum care enunță obiectivele și principiile de bază ale operațiunii propuse, precum și relevanța sa pentru strategia țării respective.

(5) Banca întreprinde acțiunile menționate în alineatul (2) doar în cazul în care Comitetul FI a emis un aviz favorabil.

În urma unui aviz favorabil al Comitetului FI, banca hotărăște în privința propunerii în conformitate cu propriile proceduri. În special, ea poate decide, pe baza unor noi circumstanțe, să nu dea curs propunerii. Banca informează periodic Comitetul FI și Comisia despre cazurile în care decide să nu dea curs propunerilor.

Pentru împrumuturile din resursele proprii și pentru investițiile în cadrul FI pentru care nu este necesar un aviz al Comitetului FI, banca hotărăște în conformitate cu propriile proceduri și, în cazul facilității, în conformitate cu liniile directoare și strategiile de investiție aprobate de Comitetul FI.

Fără să aducă atingere unui aviz negativ al Comitetului FI privind o propunere de acordare a unei subvenții la dobândă, banca poate decide acordarea împrumutului în cauză fără subvenția la dobândă. Banca informează periodic Comitetul FI și Comisia în privința situațiilor în care decide să procedeze astfel.

În condițiile stabilite în orientările operaționale și cu condiția ca obiectivul esențial al împrumutului sau al investiției în cadrul facilității de investiție în cauză să rămână neschimbat, banca poate decide să modifice termenii unui împrumut sau ai unei investiții în cadrul facilității de investiție pentru care Comitetul FI a emis un aviz favorabil în conformitate cu alineatul (2) sau ai oricărui împrumut pentru care comitetul a emis un aviz favorabil în privința subvenției la dobândă. În special, banca poate hotărî să mărească valoarea împrumutului sau a investiției în cadrul facilității de investiție cu până la 20 %.

O astfel de creștere poate conduce, pentru proiectele cu subvenții la dobândă menționate la articolul 2 alineatul (7) litera (a) din anexa II la acord, la o creștere proporțională a valorii subvenției la dobândă. Banca informează periodic Comitetul FI și Comisia în privința situațiilor în care decide să procedeze astfel. Pentru proiectele prevăzute la articolul 2 alineatul (7) litera (b) din anexa II la acord, în cazul în care este necesară o creștere a valorii subvenției, Comitetul FI trebuie să emită un aviz înainte ca banca să o acorde.

(6) Banca gestionează investițiile facilității de investiție și toate fondurile deținute în contul facilității de investiție în conformitate cu obiectivele acordului. În special, ea poate participa în cadrul organismelor de gestionare și de control ale persoanelor juridice în care este angajată facilitatea de investiție și poate renunța, exercita și modifica drepturile deținute în numele facilității de investiție.

CAPITOLUL VI

DISPOZIȚII FINALE

Articolul 31

Regulament financiar

Dispozițiile de punere în aplicare a prezentului acord fac obiectul unui regulament financiar adoptat, înainte de intrarea în vigoare a Acordului ACP-CE, de Consiliu, hotărând cu majoritatea calificată prevăzută la articolul 21, pe baza unei propuneri a Comisiei, după emiterea unui aviz de către bancă privind dispozițiile de interes pentru aceasta și de către Curtea de Conturi instituită în conformitate cu articolul 247 din Tratatul de instituire a Comunității Europene (denumită în continuare „Curtea de Conturi”).

Articolul 32

Măsuri financiare

(1) La sfârșitul fiecărui exercițiu financiar, Comisia adoptă contul de venituri și cheltuieli și bilanțul celui de-al 9-lea FED.

(2) Fără să aducă atingere alineatului (4), Curtea de Conturi își exercită, de asemenea, competențele în ceea ce privește operațiunile celui de-al 9-lea FED. Condițiile în care Curtea își exercită competențele sunt stabilite în regulamentul financiar prevăzut la articolul 31.

(3) Descărcarea gestiunii financiare a celui de-al 9-lea FED, excluzând operațiunile gestionate de bancă, este acordată Comisiei de către Parlamentul European la recomandarea Consiliului, care hotărăște cu majoritatea calificată prevăzută la articolul 21 din prezentul acord.

(4) Comisia pune informațiile prevăzute la articolul 12 la dispoziția Curții de Conturi, astfel încât aceasta din urmă, pe baza documentelor justificative, să efectueze verificări privind ajutoarele acordate din resursele celui de-al 9-lea FED.

(5) Operațiunile finanțate din resursele celui de-al 9-lea FED gestionate de bancă sunt supuse controlului și procedurii de descărcare prevăzute în statutul băncii pentru toate operațiunile sale. În fiecare an, banca trimite Comisiei și Consiliului raportul său anual privind executarea operațiunilor finanțate din resursele celui de-al 9-lea FED pe care le gestionează.

Articolul 33

FED anterioare

(1) În conformitate cu articolul 1 alineatul (2) litera (b), soldurile rămase din FED anterioare sunt transferate celui de-al 9-lea FED și, fără să aducă atingere dispozițiilor alineatului (2) următor, sunt gestionate în conformitate cu condițiile stabilite fie de prezentul acord, fie de decizie.

(2) În cazul în care valoarea resurselor astfel transferate din FED anterioare către anumite programe orientative naționale și regionale, menționate la articolul 14 alineatul (3) litera (c) și respectiv la articolul 19, în cadrul celui de-al 9-lea FED depășește 10 milioane EUR pe țară sau regiune, aceste resurse se supun regulilor FED de origine în ceea ce privește eligibilitatea pentru participare la licitații și atribuirea contractelor. În cazul în care resursele transferate sunt egale sau mai mici de 10 milioane EUR, se aplică regulile de eligibilitate aplicabile licitațiilor în cadrul celui de-al 9-lea FED.

Articolul 34

Clauză de revizuire

Articolele conținute în capitolele II-V, cu excepția articolului 21, pot fi modificate de Consiliu, hotărând în unanimitate la propunerea Comisiei. Banca este asociată propunerii Comisiei în probleme legate de activitățile sale și de cele ale facilității de investiție. Aceste modificări pot fi prevăzute pentru:

Articolul 35

Ratificare, intrare în vigoare și durată

(1) Fiecare stat aprobă prezentul acord în conformitate cu propriile cerințe constituționale. Guvernul fiecărui stat membru notifică Secretariatului General al Consiliului Uniunii Europene atunci când procedurile necesare pentru intrarea în vigoare a prezentului acord au fost îndeplinite.

(2) Prezentul acord intră în vigoare în prima zi a celei de-a doua luni de la notificarea aprobării sale de către ultimul stat membru.

(3) Prezentul acord este încheiat pentru aceeași durată ca și Protocolul financiar anexat la Acordul ACP-CE. Cu toate acestea, fără să aducă atingere articolului 2 alineatul (4), prezentul acord rămâne în vigoare atât cât este necesar pentru executarea integrală a tuturor operațiunilor finanțate în cadrul Acordului ACP-CE și al Protocolului financiar menționat anterior.

Articolul 36

Limbi autentice

Prezentul acord, redactat într-un singur exemplar în limbile daneză, engleză, finlandeză, franceză, germană, greacă, italiană, olandeză, portugheză, spaniolă și suedeză, toate aceste unsprezece texte fiind în egală măsură autentice, este depus în arhivele Secretariatului General al Consiliului Uniunii Europene, care transmite o copie certificată fiecăruia dintre guvernele statelor semnatare. Drept care, reprezentanții guvernelor statelor membre reuniți în cadrul Consiliului semnează prezentul acord.

EN FE DE LO CUAL, los representantes de los Gobiernos de los Estados miembros, reunidos en el seno del Consejo, abajo firmantes, suscriben el presente Acuerdo.

TIL BEKRÆFTELSE HERAF har undertegnede repræsentanter for medlemsstaternes regeringer, forsamlet i Rådet, underskrevet denne aftale.

ZU URKUND DESSEN haben die unterzeichneten Vertreter der Regierungen der Mitgliedstaaten ihre Unterschriften unter dieses Abkommen gesetzt.

ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογράφοντες αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, έθεσαν τις υπογραφές τους κάτω από την παρούσα συμφωνία.

IN WITNESS WHEREOF, the undersigned Representatives of the Governments of the Member States, meeting within the Council, have hereunto set their hands.

EN FOI DE QUOI, les représentants des gouvernements des États membres, réunis au sein du Conseil, soussignés, ont apposé leurs signatures au bas du présent accord.

IN FEDE DI CHE, i rappresentanti dei governi degli Stati membri sottoscritti, riuniti in sede di Consiglio, hanno apposto le proprie firme in calce al presente accordo.

TEN BLĲKE WAARVAN de vertegenwoordigers van de regeringen van de lidstaten, in het kader van de Raad bĳeen, hun handtekening onder dit akkoord hebben gesteld.

EM FÉ DO QUE os representantes dos Governos dos Estados-Membros, reunidos no Conselho, abaixo assinados, apuseram as suas assinaturas no final do presente Acordo.

TÄMÄN VAKUUDEKSI alla mainitut neuvostossa kokoontuneet jäsenvaltioiden hallitusten edustajat ovat allekirjoittaneet tämän sopimuksen.

TILL BEVIS HÄRPÅ har undertecknade företrädare för medlemsstaternas regeringar, församlade i rådet, undertecknat detta avtal.

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique Voor de Regering van het Koninkrĳk België Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta På finska regeringens vägnar

På svenska regeringens vägnar